ھەڵبژاردەی تۆپی پێی سۆماڵیا

ھەڵبژاردەی تۆپی پێی سۆماڵیا(عەرەبی: الإتِّحَاد الصُّومَالِی لِکُرَّةُ الْقَدَم)، نوێنەرایەتی سۆماڵیا دەکات لە تۆپی پێی نێودەوڵەتی و لەلایەن فیدراسیۆنی تۆپی پێی سۆماڵیا(SFF) کە ئەندامی یەکێتیی تۆپی پێی ئەفریقایە (CAF) سەرپەرشتی دەکرێت. یەکەم کاپتنی ھەڵبژاردەی سۆماڵ محەممەد شانگۆل بوو. یەکەم پێکھاتەی تۆپی پێی سۆماڵ لە ساڵانی ١٩٤٠ دامەزرا و لە چەندین پێشبڕکێدا سەرکەوتنی بەدەستھێنا. لە ساڵی ١٩٥١ یەکێتیی تۆپی پێی سۆماڵیا (SFF) دامەزرا.ھەرگیز ھەڵبژاردەکە نەیتوانیوە بەشداری جامی جیھانیی فیفا بکات. دوای سەرھەڵدانی شەڕی ناوخۆ لە سەرەتای نەوەدەکاندا، یارییەکانی ھەڵبژاردەکە بەھۆی سزاکانی فیفا نەتوانرا لە ناوخۆی وڵاتەکەدا ئەنجام بدرێن. لەبری ئەوە لە دەروەی یاریگای خۆی بەشداری یارییەکانی پاڵاوتن بۆ گەیشتن بە جامی نەتەوەکانی ئەفریقا و جامی جیھانیی فیفا کرد. لە ٥ی ئەیلوولی ٢٠١٩، سۆماڵ یەکەم یاری پاڵاوتنەکانی لە ساڵی ١٩٨٤ەوە (بەرامبەر کینیا - پاڵاوتنەکانی جامی نەتەوەکانی ئەفریقا) و یەکەم یاری پاڵاوتنەکانی جامی جیھانیی بە ئەنجامی ١–٠ لە زیمبابۆی بردەوە. نزیک بوو لە سەرکەوتن بۆ قۆناغی دووەم بەڵام لە زیمبابۆی بە ئەنجامی ٣–١ دۆڕان دوای دوو گۆڵی درەنگ بۆ جەنگاوەرەکان و ئۆشن ستارزیان گەیاندە قۆناغی زوو دەرچوون.

 سەرچاوەکان 

 بەستەرە دەرەکییەکان 

 فیدراسیۆنی تۆپی پێی سۆماڵ
 سۆماڵ لە CAF
 سۆماڵ لە فیفا
 لیستی یارییە نێودەوڵەتییەکان لە RSSSF

پۆل:ھەڵبژاردەکانی تۆپی پێ